stanford-oval/wikipedia huggingface dataset:
אמריקן פאי
תקציר העלילה

הסרט עוקב אחר חמישה חברי ילדות העומדים לסיים את התיכון וכורתים ברית לאבד את בתוליהם עד נשף הסיום.
קווין מאיירס (תומאס איאן ניקולס) נחשב למנהיג החבורה, והוגה הברית, מנסה לשקם את יחסיו עם חברתו ויקי (טארה ריד) ומנסה לשכנע אותה לשכב איתו. ויקי, שמעוניינת לחכות, כועסת עליו שאיננו מספיק רגיש כלפיה, וקווין פונה לאחיו לעזרה. אחיו מספר לו על ספר המוסתר בספרייה, שהובא כמדריך מיני מאמסטרדם על ידי תלמיד ובמשך השנים תלמידים שנעזרו בו הוסיפו לו מניסיונם. קווין מוצא את הספר ומספק סצנה שדור שלם לא ישכח.
כריס "אוז" אוסטרייכר (כריס קליין), שחקן בנבחרת הלקרוס של התיכון, מצטרף למקהלת הג'אז של בית הספר כהזדמנות להכיר בנות חנוניות ונואשות, ומתאהב בהת'ר (מינה סובארי). פול פינץ (אדי קיי תומאס), האינטלקטואל המתוחכם, משלם לג'סיקה (נטשה ליון), חברה של ויקי, כדי שתפיץ שמועות על יכולותיו המיניות, ומוניטין זה יעזור לו למצוא בת זוג לנשף הסיום. התוכנית עובדת, אך כאשר סטיב סטיפלר (שון ויליאם סקוט), ספורטאי ומגנט בנות, גס ובוטה המכנה אותו "הפסקת חרא" שומע על כך, הוא עושה הכל כדי לקלקל.
ג'ים לוינשטין (ג'ייסון ביגס) מנסה לשאת חן בעיני נדיה (שאנון אליזבת), תלמידה אורחת מהתוכנית לחילופי תלמידים מצ'כוסלובקיה (כך בסרט, למרות שהמדינה חולקה לצ'כיה וסלובקיה כבר ב-1993, שש שנים לפני המועד בו מתרחשת עלילת הסרט). הוא מזמין אותה לביתו כדי ללמוד, ומנצל את ההזדמנות בעת שהיא מחליפה בגדים כדי לצפות בה באמצעות מצלמת אינטרנט. נדיה מוצאת את אוסף הפורנוגרפיה של ג'ים ומתחילה לאונן, ולאחר מכן מסכימה לשכב איתו, אך הוא סובל משפיכה מוקדמת. למבוכתו, הוא מגלה כי כל האירוע נצפה על ידי כל תלמידי בית הספר דרך האינטרנט. לאחר מכן, ג'ים מתקשה למצוא בת זוג לנשף, ומגלה כי מישל (אליסון הניגן), נערה לא פופולרית המרבה לספר על מחנה התזמורת, היחידה שלא צפתה בו באינטרנט והוא מזמין אותה להיות בת זוגו.
הסרט מסתיים במסיבה בביתו של סטיפלר, בה מצליחים כולם לאבד את בתוליהם. קווין וויקי שוכבים ונפרדים כיוון שהם מתכננים ללמוד בקולג'ים מרוחקים (אוניברסיטת מישיגן, אוניברסיטת קורנל); "אוז" והת'ר מתחילים במערכת יחסים; פינץ' שוכב עם אמו הבלונדינית והנאה של סטיפלר; ג'ים שוכב עם מישל ומגלה כי למרות תדמיתה היא בעלת ניסיון מיני עשיר וחריג.
צוות השחקנים

ג'ייסון ביגס – ג'יימס עמנואל "ג'ים" לוינשטין (הדמות המרכזית בסרט, יהודי, חנון, בחור מתוסכל מינית המתקשה לתקשר עם בנות).
תומאס איאן ניקולס – קווין מאיירס (חברו הקרוב של ג'ים ומנהיג החבורה שיוזם מהלכים, מתוסכל מכך שחברתו ויקי איננה מוכנה לקיים עמו יחסי מין).
כריס קליין – כריס "אוז" אוזטרייכר (אתלט החבר בקבוצת הלאקרוס הבית ספרית).
אדי קיי תומאס – פול פינץ' (אינטלקטואל מתוחכם, מכונה בלעג "הפסקת חרא" על ידי סטיפלר).
שון ויליאם סקוט – סטיב סטיפלר (מכנה את עצמו כ-"סטיפמייסטר", לעיתים קרובות הוא הקורבן ברגעים מיניים מגעילים).
שאנון אליזבת – נדיה (בחורה סקסית וגבוהה מצ'כוסלובקיה).
יוג'ין לוי – נואה לוינשטין (אביו של ג'ים).
טארה ריד – ויקטוריה "ויקי" ליית'ם (חברתו של קווין מאיירס).
נטשה ליון – ג'סיקה, חברתה של ויקטוריה.
אליסון הניגן – מישל אנאבת' פלהארטי (חנונית מוזרה, אך באופן לא צפוי נימפומנית חסרת מעצורים).
מינה סובארי – הת'ר (נערה חנונית ויפייפיה המופיעה בלהקת ג'אז אליה מצטרף כריס כדי להתחיל איתה).
ג'ניפר קולידג' – אמא של סטיפלר
ראו גם

אמריקן פאי (סדרת סרטים)
הערות שוליים

1 2   "אמריקן פאי", במסד הנתונים Box Office Mojo (באנגלית)
| סדרת סרטי הקולנוע "אמריקן פאי" |
| --- | --- | --- |
| סדרת הסרטים המקורית | אמריקן פאי (1999) • אמריקן פאי 2 (2001) • אמריקן פאי: החתונה (2003) • אמריקן פאי: האיחוד (2012) |  |
| סדרת אמריקן פאי מציגים | אמריקן פאי מציגים: מחנה התזמורת (2005) •  אמריקן פאי מציגים: המייל העירום (2006) • אמריקן פאי מציגים: בית בטא (2007) •  אמריקן פאי מציגים: ספר האהבה (2009) • אמריקן פאי מציגים: חוקי בנות (2020) |  |
| --- | --- |
בקרת זהויות :  MusicBrainz work: 59c6cecd-8e60-4eed-bbc9-4fab0f7c3936
ולינגטון (ניו זילנד)

| --- | --- |
העיר ולינגטון מראש הר ויקטוריה. במרכז התמונה ניתן לראות את מוזיאון טה פאפה
העיר ולינגטון מראש הר ויקטוריה. במרכז התמונה ניתן לראות את מוזיאון טה פאפה
 מדינה:  ניו זילנד ניו זילנד
 חבל ארץ:  האי הצפוני
 תאריך ייסוד:  1839
 על שם:  ארתור ולסלי, הדוכס הראשון מוולינגטון 
 שטח:  444 קמ"ר
 גובה:  0 מטרים
 אוכלוסייה:  ‏
  ‑ בעיר:  216,200 (30 ביוני 2023)
  ‑ צפיפות:  942 נפש לקמ"ר (2018)
 קואורדינטות:  41°17′20″S 174°46′38″E﻿ / ﻿41.288888888889°S 174.77722222222°E﻿ / -41.288888888889; 174.77722222222 
 אזור זמן:  UTC +12
 http://www.wellingtonnz.com
  מפת מיקום  מפה מפורטת   (למפת ניו זילנד מוגדלת) אוקלנד גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןולינגטון(למפת ניו זילנד רגילה) אוקלנד גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןולינגטון  he tabBackground:;tabBorder:#aaa;defaultTab:0;
 
ולינגטון (באנגלית: Wellington) היא בירת ניו זילנד, והעיר השנייה בגודלה במדינה אחרי אוקלנד. נכון ליוני 2017 מתגוררים בעיר כ-412,500 תושבים.
מיקום וגאוגרפיה

ולינגטון ניצבת בקצהו הדרום-מערבי של האי הצפוני של ניו זילנד לחוף מצר קוק - המעבר המפריד בין האיים הצפוני והדרומי של ניו זילנד (ומשום כך חשופה לרוחות חזקות ומכאן כינויה "עיר הרוחות"). היא עיר הבירה הדרומית בעולם, בקו רוחב 41 דרום. בקצה הדרומי של העיר נמצא חצי האי מירמר (ובו מפרץ שלי השנוי במחלוקת) המחובר לאי באמצעות מצר היבשה רונגוטאי, בו שוכן שדה התעופה הבינלאומי ולינגטון.
כמות המשקעים השנתית הממוצעת בוולינגטון היא 1,270 מילימטרים של גשם.
היסטוריה

באזור ולינגטון הייתה התיישבות מאורית החל מהמאה ה-10 לספירה. המאורים קראו לאזור טה אופוקו או טה איקה א מאוי, היינו "ראשו של דג המאאוי".
ההתיישבות האירופית הראשונה הייתה עם הגעת האוניה "טורי" של חברת ניו זילנד" ב-20 בספטמבר 1839, והאוניה "אורורה" ב-22 בינואר 1840. אוניות אלה הביאו למקום 150 מתיישבים. המתיישבים קראו ליישוב "ולינגטון" על שם ארתור ולסלי - הדוכס הראשון מוולינגטון. במקור, שם העיר במאורית הוא "טה וונאגנוי - א - טרה" או "נמל טרה".
היסטוריה > רעידות אדמה

לאחר הקמתה סבלה העיר ממספר רב של רעידות אדמה (בשנים 1848, 1855), בשל העובדה שבמרכז העיר נמצא קו שבר גאולוגי. רעידת האדמה של שנת 1855 הייתה כנראה רעידת האדמה החזקה ביותר שהורגשה בניו זילנד מאז תחילת ההתיישבות האירופית, ועוצמתה המשוערת היא 8.2 בסולם ריכטר. בעקבות רעידת אדמה זו הורמו פני המפרץ, וקו הרציף של נמל העיר מצא את עצמו במרכז שטח יבשתי.
בשל רעידות האדמה התכופות, המתרחשות בממוצע אחת לשנה, ומאז רעידת האדמה הגדולה של 1855, נהגו המתיישבים לבנות את בתי העיר מעץ, וגם היום ממשיכים לבנות את בתי המגורים מעץ (אף שבתי המשרדים כיום נבנים מפלדה ומבטון). בניין הממשל שנבנה לאחר רעידת האדמה הוא בניין המשרדים עשוי העץ הגדול ביותר בחצי הכדור הדרומי.
היסטוריה > בירת ניו זילנד

בשנת 1865 הפכה ולינגטון לבירת ניו זילנד (במקום אוקלנד, שהייתה הבירה החל משנת 1840), אולם הפרלמנט של ניו זילנד התכנס בעיר החל מה-7 ביולי 1862.
הסיבה להעברת הבירה לוולינגטון הייתה הרצון לקרב את הבירה לאי הדרומי, מתוך חשש שהאי הדרומי (בו היו מרבית מרבצי הזהב) יהפוך למושבה עצמאית.
ולינגטון הפכה לעיר בשנת 1886.
השכלה

אוניברסיטת ויקטוריה היא האוניברסיטה הוותיקה ביותר בוולינגטון. במקור הייתה אוניברסיטת ויקטוריה חלק מאוניברסיטת ניו זילנד, אולם זו התפצלה בשנת 1961. המכון הטכנולוגי של ולינגטון, שנוסד בשנת 1904 הוא המכון הטכנולוגי הגדול ביותר בניו זילנד.
ערים תאומות

הרפובליקה העממית של סין בייג'ינג, הרפובליקה העממית של סין
אוסטרליה סידני, אוסטרליה
אוסטרליה קנברה, אוסטרליה
הרפובליקה העממית של סין שיאמן, הרפובליקה העממית של סין (מ־1987)
יפן סאקאי, יפן
תמונה פנורמית של העיר ולינגטון בלילה
ראו גם

אחזור קרקע בנמל ולינגטון
הערות שוליים

↑  אתר הלשכה המרכזית לסטטיסטיקה הניו זילנדי
| בירות מדינות וטריטוריות באוקיאניה |
| --- | --- | --- |
| אוסטרליה | אוסטרליה: קנברה • נורפוק: קינגסטון |  |
| מלנזיה | איי שלמה: הוניארה • ונואטו: פורט וילה • מזרח טימור: דילי • פיג'י: סובה • פפואה גינאה החדשה: פורט מורסבי • קלדוניה החדשה: נומאה |  |
| מיקרונזיה | איי מריאנה הצפוניים: קפיטל היל • איי מרשל: מג'ורו • גואם: האגטנה • מיקרונזיה: פליקיר • נאורו: יארן (בירה דה-פאקטו) • פלאו: נגרולמוד • קיריבטי: דרום טאראווה |  |
| פולינזיה | איי קוק: אוורואה • הוואי: הונולולו • ואליס ופוטונה: מאטה אוטו • טובאלו: פונאפוטי • טונגה: נוקואלופה • טוקלאו: (לכל אטול מרכז אדמיניסטרטיבי משלו) • ניואה: אלופי • ניו זילנד: ולינגטון • סמואה: אפיה • סמואה האמריקנית: פאגו פאגו, פאגאטוגו (מושב הממשלה) • פולינזיה הצרפתית: פפאטה • פיטקרן: אדמסטאון |  |
| --- | --- |
בקרת זהויות :  NLI: 987007559670205171  BNE: XX5829001  GND: 4119042-7  LCCN: n79029791  MusicBrainz: e6e36a58-3344-4d84-a9ab-d001e5a02330  NARA: 10044293  NKC: ge261478  VIAF: 146566340   WorldCat (עם VIAF): 146566340 
ולינגטון
רומנוס כותב ההמנונים

| --- | --- |

 לידה:  490 חומס, סוריה 
 פטירה:  556 (בגיל 66 בערך) קונסטנטינופול, האימפריה הביזנטית 
 מוקד פעילות:  האימפריה הביזנטית 
 שפה מועדפת:  יוונית עתיקה 
 
רומנוס כותב ההמנונים (ביוונית: Ῥωμανὸς ὁ Μελωδός, רומנוס מלודוס) היה כותב המנונים יווני-סורי שפעל במהלך המאה השישית.
רוב המידע על רומנוס מקורו בספרות נוצרית. בנוסף לכך הוא הוזכר על ידי משורר מהמאה השמינית ובסודא. ככל הנראה הוא נולד למשפחה יהודית מחומס ומדמשק. בהיותו ילד צעיר הוא התנצר, אך לא ברור האם הוריו התנצרו ביחד אתו. בהמשך בוא עבר לביירות ושירת בכנסייה. כאשר הוא עבר לקונסטנטינופול רומנוס החל לשרת בכנסייה הגדולה.
לפי המסורת, בתחילה הוא לא נחשב למשורר או זמר טוב. אומנם במהלך תפילה בכנסייה בקונסטנטינופוליס הוא התבקש לקרוא על הבמה. הופעתו הייתה גרועה ביותר והוא לא היה מרוצה ממנו. בהיותו ישן לאחר ההופעה הוא ראה את מריה הקדושה שציוותה עליו לאכול את הנייר שבידיה. בבוקר הוא כתב את השיר הראשון שלו שזכה להצלחה גדולה. בסך הכל הוא כתב כ-1000 יצירות מהם כ-60–80 שרדו עד היום. בין היצירות שלפי השערה נכתבו על ידו, ניתן למנות גם טרופריון הפסחא.
הערות שוליים

↑  הגיית השם ביוונית: רומנ֫וס, במלרע (ההטעמה בהברה האחרונה).
| --- | --- |
בקרת זהויות :  NLI: 987007336585405171  PLWABN: 9810551399005606  BIBSYS: 95004533  BNE: XX935572  BnF: cb12157743j (data)  CANTIC: a10149090  GND: 118791087  ICCU: VIAV089845  ISNI: 0000 0000 7976 2331  LCCN: n50082733  MusicBrainz: ce2f72e2-e2a6-41dc-8ab0-ffe602e0cb02  NDL: 00819825  NKC: xx0030996  NLA: 35833295  NLG: 28566  NSK: 000536543  NTA: 06880699X  RERO: 02-A005490591  SELIBR: 197859  SUDOC: 067720056  Trove: 1108035  VcBA: 495/170913  VIAF: 198679898   WorldCat (עם VIAF): 198679898
ג'יאני דוס סנטוס

ג'יאני מיגל דוס סנטוס (בהולנדית: Gianni Miguel dos Santos; נולד ב-21 בנובמבר 1998) הוא כדורגלן הולנדי-כף ורדי המשחק בעמדת החלוץ באינטר קאשי מליגת I-League.
קריירת מועדונים

דוס סנטוס התחיל את הקריירה שלו במחלקת הנוער של דורדרכט. ב-22 בדצמבר 2017 דוס סנטוס ערך את הופעת הבכורה שלו בקבוצה בהפסד 3-2 לצעירי פ.ס.וו. איינדהובן. בקיץ 2018 הצטרף לצעירי ספרטה רוטרדם מהליגה השלישית. ב-18 בנובמבר 2018 ערך את הופעת הבכורה שלו בקבוצה הראשונה בתיקו 1-1 נגד ניימכן.
באוקטובר 2020 דוס סנטוס חזר לקדנציה שנייה בדרודרכט. במשחק הבכורה שלו כבש ובישל בתיקו 2-2 נגד אלמיירה סיטי.
ב-20 במאי 2021 חתם בפסיפיק מליגת העל הקנדית.
בפברואר 2023 הצטרף לאתלטיקו אוטווה.
לקראת שנת 2024 חתם באינטר קאשי.
ב-17 בספטמבר 2024 חזר לאירופה וחתם בלוקומוטיב סופיה מליגת העל הבולגרית.
קריירה בינלאומית

במרץ 2020 זומן לראשונה לסגל נבחרת כף ורדה, אך בעקבות התפרצות מגפת הקורונה וביטולי משחקים שוחרר מסגל הנבחרת.
ב-11 ביוני 2022 ערך את הופעת הבכורה שלו בנבחרת בהפסד 2-0 לאקוודור.
Kill 'Em All for One Tour

Kill 'Em All for One Tour היה סיבוב ההופעות הראשון של להקת הת'ראש מטאל האמריקאית מטאליקה, אשר החל ברויאל מנור, ניו ברנזוויק, ארצות הברית ב-27 ביולי 1983, והסתיים בסטון, סן פרנסיסקו ארצות הברית ב-3 בספטמבר 1983. סיבוב זה נועד לקדם את אלבומה הראשון, Kill 'Em All וקויים בחסות חברת התקליטים מגהפורס רקורדס.
רשימת שירים

רשימה זו מייצגת את הופעת מטאליקה במזרח ל'אמור, קווינס, ארצות הברית ב-5 באוגוסט 1983. רשימה זו אינה מייצגת בהכרח הופעות אחרות שהתקיימו במסגרת סיבוב זה.
"Hit the Lights"
"The Four Horsemen"
"Jump in the Fire"
"Phantom Lord"
"No Remorse"
"(Anesthesia) Pulling Teeth"
"Whiplash"
הדרן
"Seek & Destroy"
סולו גיטרה של קירק האמט
"Metal Militia"
"Motorbreath"
הופעות

| # | תאריך | עיר | מדינה | מתחם |
| --- | --- | --- | --- | --- |
| 1. | 27 ביולי 1983 | ניו ברנזוויק | ארצות הברית | רויאל מנור |
| 2. | 28 ביולי 1983 | ברידג'פורט | ארצות הברית | אוטופיה |
| 3. | 29 ביולי 1983 | יונקרס | ארצות הברית | רייזינג סן |
| 4. | 30 ביולי 1983 | בוסטון | ארצות הברית | הראטסקלר |
| 5. | 31 ביולי 1983 | בוסטון | ארצות הברית | הראטסקלר |
| 6. | 2 באוגוסט 1983 | ג'יימסטאון | ארצות הברית | מלודי אין |
| 7. | 3 באוגוסט 1983 | באפלו | ארצות הברית | גג הסקיירום |
| 8. | 4 באוגוסט 1983 | רוצ'סטר | ארצות הברית | ריברבוט |
| 9. | 5 באוגוסט 1983 | קווינס | ארצות הברית | מזרח ל'אמור |
| 10. | 6 באוגוסט 1983 | ברוקלין | ארצות הברית | ל'אמור |
| 11. | 7 באוגוסט 1983 | בבילון | ארצות הברית | צ'ירס |
| 12. | 8 באוגוסט 1983 | מורגנוויל | ארצות הברית | סקייטוויי ספורט 9 |
| 13. | 9 באוגוסט 1983 | אסקס | ארצות הברית | סיגל אין |
| 14. | 10 באוגוסט 1983 | קטונסוויל | ארצות הברית | קוסט טו קוסט |
| 15. | 12 באוגוסט 1983 | שיקגו | ארצות הברית | מטרו |
| 16. | 13 באוגוסט 1983 | מילווקי | ארצות הברית | מיקי'ס |
| 17. | 16 באוגוסט 1983 | בולד נוב | ארצות הברית | אמפיתיאטרון צפון מרכז ארקנסו |
| 18. | 17 באוגוסט 1983 | פין בלאף | ארצות הברית | מרכז הכנסים של פין בלאף |
| 19. | 18 באוגוסט 1983 | טקסארקנה | ארצות הברית | מכללת טקסארקנה |
| 20. | 19 באוגוסט 1983 | ראסלוויל | ארצות הברית | קולוסיאום טאקר |
| 21. | 20 באוגוסט 1983 | רולנד | ארצות הברית | הארי'ס |
| 22. | 22 באוגוסט 1983 | טיילר | ארצות הברית | היכל הארווי |
| 23. | 24 באוגוסט 1983 | אוסטין | ארצות הברית | הנייטלייף |
| 24. | 25 באוגוסט 1983 | סן אנטוניו | ארצות הברית | דאדי'ס |
| 25. | 26 באוגוסט 1983 | אודסה | ארצות הברית | הקולוסיאום של מחוז אקטור |
| 26. | 27 באוגוסט 1983 | פורטיילס | ארצות הברית | אוניברסיטת מזרח ניו מקסיקו |
| 27. | 28 באוגוסט 1983 | לאס קרוסס | ארצות הברית | אולם האירועים מרכז קורבט |
| 28. | 29 באוגוסט 1983 | פסדינה | ארצות הברית | ארמון פרקינס |
| 29. | 30 באוגוסט 1983 | לוס אנג'לס | ארצות הברית | קאנטרי קלאב רזדה |
| 30. | 1 בספטמבר 1983 | פאלו אלטו | ארצות הברית | קיסטון |
| 31. | 2 בספטמבר 1983 | ברקלי | ארצות הברית | קיסטון ברקלי |
| 32. | 3 בספטמבר 1983 | סן פרנסיסקו | ארצות הברית | הסטון |
שירים שהופיעו בסיבוב ההופעות

| אלבום | שיר | פעמים |
| --- | --- | --- |
| Kill 'Em All (1983) | "Hit the Lights" | 12 |
| Kill 'Em All (1983) | "The Four Horsemen" | 12 |
| Kill 'Em All (1983) | "Motorbreath" | 5 |
| Kill 'Em All (1983) | "Jump in the Fire" | 12 |
| Kill 'Em All (1983) | "(Anesthesia) Pulling Teeth" | 12 |
| Kill 'Em All (1983) | "Whiplash" | 12 |
| Kill 'Em All (1983) | "Phantom Lord" | 12 |
| Kill 'Em All (1983) | "No Remorse" | 12 |
| Kill 'Em All (1983) | "Seek & Destroy" | 12 |
| Kill 'Em All (1983) | "Metal Militia" | 9 |
| Ride the Lightning (1984) | "When Hell Freezes Over" (גרסת דמו של "The Call of Ktulu") | 5 |
משתתפים

ג'יימס הטפילד – זמרה, גיטרת קצב
קירק האמט – גיטרה מובילה
קליף ברטון – בס, קולות רקע
לארס אולריך – תופים
אבולוציה מולקולרית

אבולוציה מולקולרית הוא תחום מחקר המתאר את תהליך השינוי בהרכב הרצף של מולקולות בתא לאורך דורות. התחום מתאר כיצד DNA ו/או RNA תורשתי משתנים לאורך זמן אבולוציוני, ואת ההשלכות של דבר זה על חלבונים ורכיבים אחרים של תאים ואורגניזמים. אבולוציה מולקולרית היא הבסיס לגישות פילוגנטיות לתיאור עץ החיים. אבולוציה מולקולרית חופפת לגנטיקה של אוכלוסיות, במיוחד בטווחי זמן קצרים. נושאים באבולוציה מולקולרית כוללים את מקורותיהם של גנים חדשים, האופי הגנטי של תכונות מורכבות (אנ'), הבסיס הגנטי של הסתגלות אבולוציונית והִתְמַיְּנוּת מינים, ביולוגיה התפתחותית אבולוציונית (אנ') ודפוסים ותהליכים העומדים בבסיס השינויים בגנום במהלך האבולוציה.
היסטוריה של המחקר

ההיסטוריה של האבולוציה המולקולרית (אנ') מתחילה בתחילת המאה ה-20 עם ביוכימיה השוואתית, וחקר של שימוש בשיטות "טביעת אצבע" כגון מבחני חיסון, אלקטרופורזה של ג'ל (אנ') וכרומטוגרפיה בנייר (אנ') בשנות ה-50 כדי לחקור חלבונים הומולוגיים (אנ').
פיתוח שיטות של ריצוף חלבון (אנ') אפשר לביולוגים מולקולריים ליצור פילוגניות המבוססות על השוואת רצפים, ולהשתמש בהבדלים בין רצפים הומולוגיים כשעון מולקולרי כדי להעריך את הזמן מאז האב הקדמון המשותף האחרון. בסוף שנות ה-60, הכמות הגדולה להפתיע של סטייה מולקולרית בתוך ובין מינים שימשה השראה לפיתוח התאוריה הנייטרלית של אבולוציה מולקולרית. התיאוריה הנייטרלית סיפקה גם בסיס תאורטי לשעון המולקולרי, אם כי אין בה צורך לתקפות השעון. לאחר שנות ה-70, ריצוף חומצות גרעין אפשר לאבולוציה המולקולרית להגיע מעבר לחלבונים לרצפי רנ"א רִיבּוֹזוֹמִי שמורים מאוד, דבר שיצר בסיס להמשגה מחודשת של ההיסטוריה המוקדמת של החיים. בשנת 1982, נוסדה החברה לביולוגיה מולקולרית ואבולוציה (אנ').
| אבולוציה |
| --- | --- | --- |
| מנגנונים ותהליכים | הסתגלות • סחף גנטי • זרימת גנים • מוטציה • ברירה טבעית • ברירה זוויגית • ברירת שארים • היווצרות המינים |  |
| מחקר והיסטוריה | היסטוריית חקר האבולוציה • היסטוריית חקר התפתחות האדם • ראיות • היסטוריה של החיים • מאובן מעבר • הסינתזה המודרנית • השפעות חברתיות • תאוריה ועובדה • התנגדויות / מחלוקת |  |
| תחומים בביולוגיה אבולוציונית | קלדיסטיקה • גנטיקה אקולוגית • ביולוגיה התפתחותית אבולוציונית • אבולוציה של האדם • אבולוציה של צמחים • אבולוציה מולקולרית • פילוגנטיקה • גנטיקה של אוכלוסיות • אבולוציה של השפה |  |
קטגוריית אבולוציה • פורטל ביולוגיה
הערות שוליים

↑  אבולוציה מולקולרית, במילון קולינס
| --- | --- |
בקרת זהויות :  NLI: 987007284923105171  BnF: cb11965244g (data)  LCCN: sh85022912  NKC: ph124800 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
טים פולנטי

טים פולנטי לפני חיילים אמריקאים בקוסובו
טים פולנטי (באנגלית: Tim Pawlenty; נולד ב-27 בנובמבר 1960) הוא פוליטיקאי אמריקאי ומושל מינסוטה ה-39.
ביוגרפיה

פולנטי נולד בסיינט פול, הצעיר מחמישה אחים, לאב נהג משאית ואם עקרת בית שמתה ממחלת הסרטן בהיותו בן 16. בנעוריו עבד פולנטי במשרות שונות על מנת לחסוך ללימודים באוניברסיטה והיה היחיד מבני משפחתו שסיים תואר ראשון, כאשר ב-1983 קיבל את התואר במדע המדינה מאוניברסיטת מינסוטה. הוא המשיך ללימודים מתקדמים בבית הספר למשפטים של המוסד, והחל לעבוד בחברת עורכי דין בה גם המשיך להיות מועסק לאחר שהוסמך בעצמו לעריכת דין.
אשתו של פולנטי, מרי, אותה הכיר בזמן לימודיו, הייתה מספר שנים שופטת, ולאחר מכן מגשרת בחברות פרטיות. לזוג שתי בנות.
ביוגרפיה > קריירה ציבורית

פולנטי החל את תפקידיו הציבוריים ב-1988, כשהתמנה לחבר במועצת התכנון של העיר בה התגורר, איגן, פרבר של סיינט פול. ב-1989 נבחר למועצת העיר וב-1992 לבית הנבחרים של מינסוטה, תפקיד בו כיהן עוד חמש קדנציות כולל כמנהיג הרוב הרפובליקני. בשנת 2002 התמודד לראשונה על משרת מושל המדינה, וניצח בבחירות לאחר שזכה ב-44.4% מהקולות לעומת 37.2% ליריבו העיקרי.
בתקופת כהונתו הראשונה פעל פולנטי לאזן את התקציב הגרעוני של המדינה, שסבלה מגרעון של יותר מ-4 מיליארד דולר, תוך קיום הבטחת הבחירות שלו: "ללא מיסים חדשים", באמצעות קיצוצים נרחבים בהעברות לחינוך, בריאות, ופרויקטים נוספים.
פולנטי פעל למען אישור בניית אצטדיון חדש לקבוצת הבייסבול המקומית, מינסוטה טווינס. עלות האצטדיון, שנפתח בינואר 2010, מוערכת בסך של כ-522 מיליון דולר וממומנת ברובה על ידי כספי המדינה שמקורם בהעלאת מס הקנייה על טבק ומשקאות חריפים.
בבחירות שנערכו ב-2006, נבחר פולנטי לקדנציה שנייה לאחר שניצח ברוב דחוק של 46.7% לעומת 45.7% את יריבו מהמפלגה הדמוקרטית.
פולנטי כיהן כיושב ראש איגוד מושלי המדינות, והיה מראשוני התומכים בסנאטור ג'ון מקיין לתפקיד מועמד המפלגה הרפובליקנית לנשיאות ארצות הברית בבחירות 2008. הוא נחשב לאחד המועמדים המובילים לרוץ לצידו של מקיין כמועמד לתפקיד סגן הנשיא, אך לבסוף נבחרה לתפקיד שרה פיילין.
פולנטי החליט שלא להתמודד על קדנציה שלישית כמושל וסיים את כהונתו בינואר 2011. לקראת הבחירות לנשיאות ארצות הברית 2012, הכריז במרץ 2011, על הקמת ועדת גישוש ובמאי השיק את קמפיין הבחירות שלו.
ב-13 באוגוסט 2011 הגיע פולנטי למקום השלישי (13.6%) במשאל שהתקיים באיווה בקרב הרפובליקנים, אחרי מישל בקמן (28.6%) ורון פול (27.7%). יום למחרת הודיע פולנטי כי הוא מסיר את מועמדותו מרשימת המתמודדים בבחירות המקדימות לנשיאות ארצות הברית במפלגה הרפובליקנית 2012.
הערות שוליים

↑  פרופיל ברדיו מינסוטה
↑  פרופיל בניו יורק טיימס
| --- | --- |
בקרת זהויות :  GND: 1177270757  ISNI: 0000 0001 0763 5381  LCCN: n2010076275  SNAC: w6k948zk  SUDOC: 157114341  VIAF: 160316458   WorldCat (עם VIAF): 160316458
מעמד הפועלים

פועל בתחנת כוח עובד על משאבת קיטור. תצלום משנת 1920 של הצלם האמריקאי לואיס היין, במסגרת המיזם שלו, "גברים בעבודה".
מעמד הפועלים (או מעמד העובדים, ולעיתים פרולטריון) הוא כינוי למעמד בחברה מתועשת. לפי קרל מרקס, מעמד הפועלים מניע את החיים הכלכליים ולכן הוא יבצע שינויים (במהפכה או באופן הדרגתי) שיעבירו לידיו את אמצעי הייצור. הכינוי נוצר בתחילה ככינוי גנאי, אך שינה את מובנו בעקבות השימוש שעשה בו מרקס, בתורה המרקסיסטית כתיאור לעובד שכיר, נטול רכוש משלו, בניגוד לבעלי הון או אמצעי ייצור המצויים בבעלותם כמו סוחרים, איכרים בעלי חלקת אדמה או הבורגנים העשירים. כיום משמש המונח כהגדרה לשכירים שעוסקים בעבודה פיזית ולפעמים כהגדרה לכל השכירים הזוטרים.
התגלגלות המונח

שורש המונח "פרולטריון" במילה הצרפתית prolétariat מן המאה ה-17, שהתבססה על המילה הלטינית proletarius, מ-proles, צאצא. המונח המקורי נטבע על ידי המלך הרומאי, סרוויוס טוליוס, שעל פי המסורת הרומית חילק את נתיניו לחמש קבוצות מיסוי, על פי יכולת התשלום שלהם. בתחתית הסולם ניצבו העניים המרודים, שתרומתם היחידה למדינה הייתה הבאת צאצאים לעולם. הפירוש המילולי הוא חסרי כלום למעט ילדים.
במשמעות שקיבל במאה ה-19, במיוחד בכתבים המרקסיסטיים, התייחס המונח ל"עובדים המודרניים", במיוחד בבתי-חרושת. אלו הובחנו בהגותו של מרקס מעובדי אדמה או אנשים העוסקים במסחר, הענקת שירותים, יזמות כלכלית, וכן הלאה. מאוחר יותר, כאשר התחוללו מהפכות בארצות חקלאיות במהותן כמו רוסיה וסין, נטען כי ישנו גם פרולטריון איכרי, אך הגדרה זו שונה ואף מנוגדת להגדרתה המקורית בהגות הסוציאליסטית והמרקסיסטית.
מעמד הפועלים בהגות המרקסיסטית

בתאוריה המרקסיסטית הוגדר פרולטריון כמעמד שאינו מחזיק בבעלות על אמצעי ייצור. ב"קפיטל" 1.2.6 קובע מרקס כי בן מעמד הפועלים, הפרולטר, הוא אדם שמקור ההכנסה היחיד שלו הוא השכר שהוא מקבל תמורת עבודתו והוא אינו יכול אלא למכור כוח זה לכל המרבה במחיר.
על-פי תאוריית ערך העבודה של מרקס כדי לחדול מהתבססות על כוח עבודתו לבדו זקוק הפועל להון – הכנסה נוספת מעבר לדרושה לו לצורך הישרדות שבאמצעותה יוכל לרכוש בעלות על אמצעי ייצור. השגת ההון אינה אפשרית, טוען מרקס, משום שהון נוצר באמצעות ניצול הערך העודף – ההפרש שבין ההכנסה שמניבה עבודת הפועל והשכר המשולם לו. היחידים היכולים ליהנות מערך עודף זה הם בעלי ההון, הקפיטליסטים (או "הבורגנים", כניסוחו של מרקס).
לפי מרקס, מעמד הפועלים עתיד להתרחב בהדרגה, בגלל חוק הדלות הגוברת המביא לכך שהזעיר-בורגנות, האוּמנים ובעלי המלאכה הקטנים, נמצאים בתהליך של התרוששות ואיבוד ההון שלהם העתיד להגיע לנקודה שבה אין להם רכוש כלל. מרקס הבחין גם בתת-מעמד בתוך מעמד הפועלים – פרולטריון הסחבות, הלומפן-פרולטריון, המונה את הבטלים ממעש והפושעים שנמצאים אף תחת למעמד הפועלים.
מול מעמד הפועלים ניצב אויבו הנצחי – מעמד בעלי ההון. על-פי מרקס, בין בעלי ההון (הבורגנות) לפועלים ישנו ניגוד עניינים מעמדי גמור שאין בו פשרה והסתירות שבמנגנון פעולת הבורגנות, אותן ניסח ב"חוק הדלות הגוברת" יביא להחרפת העוני והתרחבותו, עד שבסופו של דבר תתרחש מהפכה סוציאליסטית.
הפרכת חוק הדלות הגוברת של מרקס, כמו גם תאוריית ערך העבודה שלו, הביאו לכך שהתגברות של דלותם של הפועלים ובעקבותיה ההתרחבות המצופה בהיקף מעמד הפועלים לא התרחשו. יתר על-כן, מעמד הפועלים במדינות המתועשות הצטמצם ובזירה החברתית-מעמדית הופיע מעמד רחב של שכירים ובעלי מקצועות חופשיים בורגניים, שלא היו אמורים להתקיים כלל לפי התורה המרקסיסטית. במקביל, בארצות שבהן אכן התחוללה מהפכה סוציאליסטית, היו רוב ההמונים לא בני מעמד הפועלים כהגדרתו אצל מרקס אלא איכרים, אריסים, שכירי-יום בחקלאות ובעלי אדמות זעירים.
בעקבות התפתחויות אלו עברה הגדרת "מעמד פועלים" שינויים מספר. בברית המועצות ומאוחר יותר בסין הוגדרה האיכרות כמעמד פועלים חקלאי. במדינות המערב המתועשות, נעשו מספר ניסיונות להגדיר את השיוך המעמדי לא על-פי הון אלא על-פי מעמד תעסוקתי. לדוגמה, הסוציולוג האמריקני ויליאם קורנהאוזר ניסה בסוף שנות החמישים להתאים את האבחנות המרקסיסטיות למצב השונה בטענה כי יש להגדיר את החלוקה המעמדית על-פי סמכות ולא על פי הון: ככל שלאדם סמכות רבה יותר ביחס לאנשים אחרים, מיקומו במדרג המעמדי עולה. מילובאן ג'ילאס ביוגוסלביה ניסה דרך דומה ב"המעמד החדש" שלו בו טען כי במדינות הקומוניסטיות (ובהרחבה, גם במערב) נוצרה אחרי מלחמת העולם השנייה אליטה שלטת חדשה שאינה בורגנית כי אם ניהולית-ביורוקרטית, שה"הון" שבידה הוא הכוח שהיא מחזיקה בו.
באופן טבעי, אופן הגדרתו של מעמד הפועלים אינה מהווה בעיה עבור אותם כלכלנים, היסטוריונים או סוציולוגים שאינם רואים בתולדות האנושות, כלשונו של מרקס, "דברי הימים של מלחמת-מעמדות". מנקודת מבט מרקסיסטית, לעומת זאת, הגדרות אלו הן הרות משמעות, שכן אם התיאור ההיסטורי, הכלכלי והחברתי של מרקס לגבי עבודה, הון והיווצרות מעמד-הפועלים נחשב תקף, יש לפסול הגדרות מעמדיות כגון אלו של ג'ילאס או קורנהאוזר, כיוון שמגולמת בהן הנחה לא-מטריאליסטית.
לקריאה נוספת

תמר גוז'נסקי, לחם עבודה – מעמד הפועלים הישראלי: מבט עכשווי והיסטורי, הוצאת פרדס, 2013
הערות שוליים

↑  Economic Manuscripts: Capital Vol. I - Chapter Six, www.marxists.org
| --- | --- |
בקרת זהויות :  NLI: 987007550598005171  GND: 4068799-5  LCCN: sh85073639 
פועלת במפעל למטוסים בארצות הברית, בתקופת מלחמת העולם השנייה. בתקופה זו גויסו גברים רבים לשירות צבאי ונשים מילאו את תפקידם בשוק העבודה.